2020 жылы жұмыспен қамтуға 76,8 млрд. теңге бөлінген
"2020 жылы жұмыспен қамтуға 76,8 млрд. теңге бөлінген" | "https://abai.kz/post/115227"
TITLE: 2020 жылы жұмыспен қамтуға 76,8 млрд. теңге бөлінген
URL: https://abai.kz/post/115227
META: "2020 жылы жұмыспен қамтуға 76,8 млрд. теңге бөлінген" | "https://abai.kz/post/115227"
DATE: 25.06.2020
AUTHOR(s): Abai.kz
TOTAL WORDS: 152
TEXT: Қазақстандағы жұмыссыздық деңгейі 2021 жылы 4,8% құрайды. Бұл туралы LS сайты жазған. «Нәтижелі жұмыспен қамтуды және жаппай кәсіпкерлікті дамытудың «Еңбек» мемлекеттік бағдарламасын іске асыруға арналған бюджеттік құжатқа сәйкес, 2021-2023 ж.ж жұмыссыздықты қаржыландыру 222,3 млрд.теңгені құрайды. Оның ішінде 2021 жылы - 76,7 миллиард теңге, 2022 жылы - 73,8 миллиард теңге, 2023 жылы - 71,8 миллиард теңге бөлінеді. Ал, 2020 жылы бұл мақсатқа 76,8 млрд. теңге қарастырылған. Жобаның арқасында, министрлік күткендей, 2021 жылы жұмыссыздық деңгейі 4,8% құрайды. Оның ішінде, әйелдер арасындағы жұмыссыздық 5,3%, ал жастарда - 3,7% болады. Алдағы екі жылда индикаторлар 0,1 пайыздық тармаққа төмендейді. Сонымен бірге, «Еңбек» бағдарламасына жұмысқа орналасу орталықтарына жүгінетіндердің үлесі 2021 жылы 93,3% және 2023 жылы 93,4% жетеді. Сондай-ақ, өзін-өзі жұмыспен қамтыған халықта нәтижесіз жұмыспен қамтылғандардың үлесі 2021 жылы 9% және 2023 жылы 8,9% құрайды. Естеріңізге сала кетейік, бұған дейін Еңбек және халықты әлеуметтік қорғау министрі Біржан Нұрымбетов 2020 жылдың соңында Қазақстандағы жұмыссыздық 6,1% құрауы мүмкін екенін айтқан. Abai.kz
